Diari Oficial de la Generalitat Valenciana


Sumari del DOGV 9442, del 05-10-2022 (2022/8976)

RESOLUCIÓ de 29 de setembre de 2022, de la directora general de Personal Docent, per la qual es declaren aprovades les llistes provisionals de persones admeses i excloses per a participar en el procediment d'accés als cossos de catedràtics d'Ensenyament Secundari i catedràtics d'escoles oficials d'idiomes, i es convoca a la prova extraordinària de coneixements de valencià, en el marc de la convocatòria feta per l'Ordre 44/2022, de 25 de juliol.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9442

Data del DOGV
:   05-10-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/8976


Data del document
:   29-09-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 29 de setembre de 2022, de la directora general de Personal Docent, per la qual es declaren aprovades les llistes provisionals de persones admeses i excloses per a participar en el procediment d'accés als cossos de catedràtics d'Ensenyament Secundari i catedràtics d'escoles oficials d'idiomes, i es convoca a la prova extraordinària de coneixements de valencià, en el marc de la convocatòria feta per l'Ordre 44/2022, de 25 de juliol. [2022/8976]  
  
  
De conformitat amb el que es preveu en les bases 4 i 6 de l'Ordre 44/2022, de 25 de juliol, de la Conselleria d'Educació, Cultura i Esport, per la qual es convoca un procediment selectiu d'accés als cossos de catedràtics i catedràtiques d'Ensenyament Secundari i catedràtics i catedràtiques d'escoles oficials d'idiomes (DOGV 9420-correcció d'errors DOGV 9435), aquesta direcció general ha resolt:  
  
  
Primer  
Declarar aprovades les llistes provisionals de persones aspirants admeses i excloses per a participar en el procediment selectiu d'accés al cos de catedràtics d'Ensenyament Secundari i catedràtics d'escoles oficials d'idiomes, convocat per l'Ordre 44/2022, de 25 de juliol, de la Conselleria d'Educació, Cultura i Esport, les quals es publicaran a la seua pàgina web (http://www.ceice.gva.es/es/web/rrhh-educacion/oposicions),  
  
Segon  
En aquestes llistes constaran els cognoms, el nom, els dígits que ocupen les posiciones quarta, cinquena, sisena i setena del DNI o del document acreditatiu de la identitat de les persones estrangeres residents en territori espanyol, així com el cos i l'especialitat pels quals participa i la causa d'exclusió, en el cas de les persones aspirants excloses.  
  
  
Tercer  
Les persones aspirants excloses i les que no figuren en els llistats havent-se inscrit en aquesta convocatòria, disposaran d'un termini de deu dies hàbils, comptats a partir del següent al de la publicació d'aquesta resolució, per a poder esmenar el defecte que haja motivat la seua exclusió. Així mateix, aquelles persones aspirants que hagen detectat errors en la consignació de les seues dades personals o hagen de realitzar alguna esmena de la seua sol·licitud, podran fer-ho en el mateix termini.  
Les reclamacions es dirigiran a la Direcció General de Centres i Personal Docent i es presentaran per via telemàtica en la seu electrònica de la Generalitat Valenciana (https://www.sede.gva.es), o a través de la pàgina web de la Conselleria d'Educació, Cultura i Esport (http://www.ceice.gva.es/es/web/rrhh-educacion/oposiciones), tenint en compte que seran acceptades o denegades per la resolució expressa de la directora general de Personal Docent en la qual es declaren aprovades les llistes definitives de persones admeses i excloses, que serà publicada en el Diari Oficial de la Generalitat Valenciana.  
  
Quart  
Declarar aprovades les llistes provisionals de persones aspirants admeses per a participar en la prova extraordinària de coneixements de valencià de nivell C1, que es publicaran en la pàgina web de la Conselleria (http://www.ceice.gva.es/es/web/rrhh-educacion/oposiciones), obrint-se un termini de deu dies per a al·legacions i esmena d'errors, transcorregut el qual es publicaran els llistats definitius de persones que hauran de realitzar l'esmentada prova, que seran exposats al públic a la pàgina web de la Conselleria d'Educació, Cultura i Esport (http://www.ceice.gva.es/es/web/rrhheducacion/oposicions).  
  
Cinqué  
La prova extraordinària de nivell C1 de valencià es durà a terme en els mateixos termes previstos a la Resolució de 31 de març de 2022, de la Direcció General de Política Lingüística i Gestió del Multilingüisme, per a la prova de certificat de nivell C1 de la Junta Qualificadora de Coneixements de Valencià, i segons consta a la seua pàgina web (https://jqcv.gva.es/es/calendari-proves):  
- El dia 15 d'octubre de 2022, a les 09.00h, per a les àrees de comprensió escrita, d'expressió escrita i d'estructures lingüístiques.  
- El dia 22 d'octubre de 2022, per a l'àrea d'expressió i interacció orals, i es podrà consultar el dia i l'hora concreta en la web de la JQCV.  
  
Així mateix, els aspirants queden convocats en el centre de realització de les proves del certificat corresponent a la capital de província en la qual tinguen la seua destinació:  
- Destinats a la província d'Alacant:  
Universitat d'Alacant. Aulari 2.  
Ctra. Sant Vicent, s/n. Sant Vicent del Raspeig  
- Destinats a la província de Castelló:  
Universitat Jaume I. Facultat de Ciències Jurídiques i Econòmiques  
Av. Vicent Sos Baynat, s/n. Castelló de la Plana  
- Destinats a la província de València:  
Fira de Mostres. (Fòrum Centre)  
Av. de les Fires, s/n. València  
  
Sisé  
D'acord amb allò que es preveu a la base 6.2. de la referida convocatòria, les persones que hagen sol·licitat en la seua inscripció la realització de la prova de nivell C1, estant en possessió d'un certificat de nivell C2, del certificat de capacitació d'ensenyament en valencià o del diploma de mestre de valencià, per no tindre registrada la certificació de nivell C1 de coneixements en valencià, en cas de no superar l'esmentada prova podran presentar-se a la convocatòria amb el certificat de nivell C2, el certificat de capacitació d'ensenyament en valencià o el diploma de mestre de valencià que tingueren registrat.  
  
València, 29 de setembre de 2022.- La directora general de Personal Docent: M. Ángeles Herranz Ábalos.